
ROMÂNIA
JUDEȚUL TIMIȘ
CONSILIUL LOCAL AL
COMUNEI RACOVIȚA

    Nr. 2029/05.05.2026                        
                                                     

                                                     REFERAT DE APROBARE 
La proiectul de hotărâre privind aprobarea bugetului local de venituri și cheltuieli al U.A.T. Racovița pe anul 2026


            Prezentul proiect de hotărâre are ca obiect aprobarea bugetului local de venituri și cheltuieli al U.A.T. Racovița pe anul 2026, conform prevederilor legale în vigoare și în concordanță cu necesitățile de dezvoltare și funcționare ale administrației locale.
           Aprobarea bugetului local este un demers esențial pentru buna funcționare a administrației publice locale , având la bază următoarele considerente:
· Asigurarea finanțării serviciilor publice locale – Funcționarea instituțiilor subordonate, întreținerea infrastructurii , serviciile de utilitate publică și alte activități depend de alocările bugetare;
· Implementarea proiectelor de investiții – Dezvoltarea infrastructurii , modernizarea unităților de învățământ , reabilitarea drumurilor și alte obiective finanțate prin bugetul local;
· Respectarea legislației privind finanțele publice locale – În conformitate cu prevederile Legii nr.273/2006 privind finanțele publice locale  
· Eficientizarea cheltuielilor publice  - Bugetul este structurat astfel încât să asigure o utilizare optima a resurselor disponibile , în conformitate cu prioritățile comunei și strategiile de dezvoltare locală;
· Impactul asupra comunității :
Aprobarea bugetului local va permite :
· Asigurarea funcționării serviciilor publice esențiale pentru cetățeni ;
· Continuarea și dezvoltarea proiectelor de infrastructură necesare dezvoltării locale;
· Creșterea calității vieții prin investiții în educație , sănătate și servicii sociale;
· Atragerea de fonduri europene și naționale prin alocarea resurselor necesare cofinanțării proiectelor de dezvoltare;
        Având în vedere importanța adoptării bugetului local pentru buna funcționare a administrației și dezvoltarea comunității , va rog să analizați și să hotărâți asupra proiectului de hotărâre privind aprobarea bugetului local de venituri și cheltuieli al U.A.T. Racovița pe anul 2026, conform anexelor.



     
  Primarul comunei,                                                            
  Alexandru-Valentin Catrinoi                                                         

